b'\n_START_ARTICLE_\nNeuilly-sur-Seine\n_START_SECTION_\nZgodovina\n_START_PARAGRAPH_\n1. januarja 1860 je Pariz s \xc5\xa1iritvijo pridobil ve\xc4\x8d sosednjih ob\xc4\x8din, med drugim tudi del ozemlja Neuillyja, ki je oblikoval sedanjo sosesko Ternes._NEWLINE_11. januarja 1867 se je del ozemlja Neullyja izlo\xc4\x8dil in zdru\xc5\xbeil z delom ozemlja Clichyja ter tvoril ob\xc4\x8dino Levallois-Perret._NEWLINE_Leta 1919 je bil v kraju podpisan sporazum z Bolgarijo, s katerim je slednja zaradi njene vloge v prvi svetovni vojni izgubila precej\xc5\xa1nje ozemlje v korist novoustanovljene Kraljevine SHS in Gr\xc4\x8dije._NEWLINE_Leta 1929 je bil Boulognski gozd, do takrat razdeljen med ob\xc4\x8dini Neully-sur-Seine in Boulogne-Billancourt, v celoti dodeljen Parizu.'